
         RAPORT

asupra proiectului de Lege pentru aprobarea Ordonanţei Guvernului nr.57/1999 privind obligativitatea avizării de către Ministerul Tineretului şi Sportului a schimbării destinaţiei sau desfiinţării unor baze sportive aparţinând domeniului public sau privat al statului sau al unităţilor administrativ-teritoriale

În urma examinării proiectului de Lege pentru aprobarea Ordonanţei Guvernului nr.57/1999 privind obligativitatea avizării de către Ministerul Tineretului şi Sportului a schimbării destinaţiei sau desfiinţării unor baze sportive aparţinând domeniului public sau privat al statului sau al unităţilor administrativ-teritoriale, în şedinţa din 9 mai 2001, Comisia a hotărât că acesta nu poate fi acceptat şi propune Plenului respingerea pentru următoarele motive:

- conţinutul de idei al proiectului de lege a fost preluat în conţinutul art.79 alinatele 1 şi 2 din Legea educaţiei fizice şi sportului nr.69/2000;

- deoarece Legea educaţiei fizice şi sportului reglementează acum obiectul propus de proiectul de lege supus analizei, acesta din urmă devine nenecesar.

În raport de obiectul şi conţinutul său, proiectul de lege face parte din categori legilor ordinare.

